Kristo Lehtonen

Kristo Lehtonen (s. 1979 Turku) on suomalainen diplomi-insinööri, kauppatieteiden maisteri sekä oikeustieteen ylioppilas. Vuodesta 2024 hän on johtanut Suomen itsenäisyyden juhlarahasto Sitran kansainvälistä toimintaa, joihon kuuluvat muun muassa Euroopan union kiertotalouden osaamiskeskus (EU CERC) sekä Maailman kiertotalousfoorumi , EU:n terveysdatan liikkuvuuteen tähtäävä (TEHDAS2), PSLifestyle (tunnetaan myös nimellä Elämäntapatesti) sekä muita kestävyyteen, terveyteen, dataan ja tekoälyyn sekä demokratiaan ja polarisaation ehkäisyyn liittyviä aloitteita. Sitä ennen vuoden 2021 keväästä vuoden 2024 kesään hän johti Sitran reilun datatalouden teemaa, jonka tehtävänä oli rakentaa eurooppalaiseen arvopohjaan perustuvaa ihmislähtöistä ja reilua datataloutta vaihtoehdoksi valtio- tai datamonopolilähtöiselle datataloudelle.

Hänet on valittu vuosina 2025, 2024 ja 2023 IT-alan 100 vaikuttajan joukkoon Suomessa.

Hän oli 3D-teknologiaan ja oppimisteknologiaan erikoistuneen 3DBearin perustajaosakas ja toimitusjohtaja vuosina 2016–2021. Tänä aikana hän oli perustamassa yrityksen tytäryhtiötä New Yorkiin sekä toteuttamassa kaksi rahoituskierrosta amerikkalaisten pääomasijoittajien kanssa. TIME-lehti nimesi 3DBearin yhdeksi maailman 50 parhaasta edtech-yrityksestä vuonna 2024. Yrityksen ohjelmistoja on ladattu miljoonia kertoja kymmenissä eri maissa, erityisesti Yhdysvalloissa ja Intiassa. Suomessa 3DBear lisätyn todellisuuden ohjelmistoa on käyttänyt muun muassa videobloggari Roni Back lasten luovuuden edistämiseen. Yritys yhdistää 3D-teknologioita, kuten simulaatio-oppimista, immersiivisiä tiloja, lisättyä todellisuutta ja virtuaalitodellisuutta, suomalaiseen pedagogiikkaan. Applen ja Googlen asiantuntijat suosittelivat 3DBearin ratkaisuja etäopetukseen koronapandemian aikana. Suomessa sen asiakkaina on neljännes ammatillisista oppilaitoksista. Pandemian aikana 3DBear auttoi Suomessa toisen asteen ammatillisen opetuksen järjestäjiä toteuttamaan ensimmäiset ammatikoulun opiskelijoiden loppunäytöt virtuaalisesti. Yhtiö on julkaissut 3D-tulostetun muovin kierrätinlaitteen avoimen lähdekoodin lisenssillä.

Lehtonen toimi liikenne- ja viestintäministeri Anne Bernerin erityisavustaja vuosina 2015–2016, vastuualueenaan sekä liikenne- että viestintäpolitiikka. 

Hän toimi vuosina 2003-2015 Nokialla eri johtotehtävissä muun muassa Suomen hallitussuhteista vastaavana johtajana, Nokian Suomen maajohtotiimin jäsenenä sekä Nokian ja Nokia Siemens Networksin EU-politiikasta vastaavana johtajana Brysselissä sekä muissa näiden yhtiöiden esimies- ja kehittämistehtävissä. 

 Tausta ja toiminta 

Sitra kansainvälisen toiminnan johtajana Lehtonen on osallistunut keskusteluun tekoälystä, kryptoista, EU-sääntelystä, demokratiasta ja kiertotaloudesta. Sitran reilun datatalouden teemajohtajana Lehtonen oli yhtenä kirjoittajana Sitran Digivalta-selvityksessä, joka toi päivänvaloon meistä kerätyn datan laajuuden. Hän on osallistunut keskusteluun reilumman datatalouden pelisäännöistä niin Suomessa kuin EU:ssakin ja datatalouden mahdollisuuksista Suomen kilpailukyvylle sekä uusien ilmiöiden, kuten web 3.0 ja metaversumi, ymmärrettävyyden lisäämiseksi. 

Lehtonen on toiminut Brysselissä BusinessEuropen Digital Agenda -työryhmän puheenjohtajana. 

Lehtosen isä on oikeustieteen professori emeritus  Asko Lehtonen ja äiti erityisopettaja Ulla Lehtonen.

Julkaisuja





 Lähteet 

Aiheesta muualla
  (sisältää mm. 3DBearin tarinan)

Luokka:Vuonna 1979 syntyneet
Luokka:Erityisavustajat
Luokka:Elävät henkilöt